நீர்வளம் குன்றிய ஓரிடத்தில் தரையில் வெகு ஆழமாகத் தோண்டினால்தான் குடிநீர் கிடைக்கும். அப்படி ஆழமாகத் தோண்டும்போது கீழே சென்று நீர் எடுத்துவர ஒரு பாதை தேவை. அந்தப் பாதையை நன்கு பெரிதாக ஆக்கி, அடுக்கடுக்குகளாகக் கற்களைக் கொண்டு கட்டி, அந்தக் கற்களில் சிற்பக் கலைஞர்களைக் கொண்டு சிலைகளை வடித்துவிட்டால் எப்படி இருக்கும்? அதுதான் ராணி கி வாவ். சில படங்களைக் கீழே கொடுத்துள்ளேன். பெரும்பாலும் திருமாலின் சிலைகள் எங்கும் காணப்படும். விஷ்ணுவின் 24 வடிவங்களில் பெரும்பாலானவை இங்கே இருப்பதாக கிரித் மான்கொடி போன்ற வல்லுநர்கள் சொல்கிறார்கள். வட்டக் கிணற்றின் உட்புறம் பள்ளிகொண்ட விஷ்ணுவைக் காணலாம். தசாவதாரச் சிற்பங்கள் பல இடங்களில். ஆங்காங்கே அப்சரஸ்கள், துர்கை, என்று கணக்கே இல்லாத சிற்பங்கள்.